TNS

TNS (av Taylor Nelson Sofres) er et globalt selskap innenfor markeds- og opinionsundersøkelser. Selskapet er notert på London-børsen og er del av FTSE 250-indeksen.

TNS er resultatet av en mengde selskapssammenslåinger og oppkjøp, hvor selskap skapt av pionerer i bransjen – som George Gallup og Alberta Burke – inngår.

Et av opphavene til TNS ble skapt 1946, da National Family Opinion (NFO) ble grunnlagt i USA.

Den 9. oktober 2008 erklærte det store reklame- og medierådgivningskonsernet WPP at et tilbud fra dem var blitt akseptert av en tilstrekkelig majoritet av TNS' aksjonærer, og at man kjøpte TNS for 1,93 milliarder dollar.

WPP